**2. nedeľa v období cez rok C**

*19.1.2025*



**LITURGICKÝ KALENDÁR**

**21. JANUÁR:** Utorok: Sv. Agnesy, panny a mučenice. Spomienka.

**22. JANUÁR:** Streda: Bl. Laury Vicuňovej, dievčaťa. Spomienka.

**24. JANUÁR:** Piatok: Sv. Františka Saleského, biskupa a učiteľa Cirkvi, titulárneho patróna Spoločnosti sv. Františka Saleského. Sviatok.

**25. JANUÁR:** Sobota: Obrátenie sv. Pavla, apoštola. Sviatok.

**26. JANUÁR:** 3. nedeľa v období cez rok C.

**ČO NÁS ČAKÁ CEZ TÝŽDEŇ**

**ČAJOVŇA DNES**

Pozývame vás po sv. omši o 9.30 na nedeľnú kávu do čajovne.

**ZBOR MINIMO**

Po sv. omši bude skúška zboru Minimo v hudobnej miestnosti.

**PRÍPRAVKÁRSKA STREDA**

V stredu pozývame Prípravkárov na spoločné stretnutie, ktoré začneme sv. omšou v našej kaplnke o 17.15 hodine.

**DON BOSCO SHOW**

Dňa 26.1. 2025 o 16:00 bude na počesť sv. Jána Bosca tradičná Don Bosco show v priestoroch SOŠ Automobilovej. Všetkých vás srdečne pozývame hlavne rodičov a starých rodičov detí z nášho strediska. Vstupné je dobrovoľné. Prosíme o pomoc ochotných pekárov a pekárky, ktoré môžu napiecť slané/sladké pečivo, alebo koláče. Tešíme sa na hojnú účasť. Liturgiu zo sviatku budeme sláviť nedeľu 26.1. aj v deň sviatku 31.1.

**PODPORA**

## **ZBIERKA**

Dnes je zbierka Tretia pre tri na energie strediska. Ďakujeme za vašu podporu!

**UPRATOVANIE**

Budúcu sobotu 25.1. upratujú rodiny Kondášová a Ujlaki. Ďakujeme ešte raz všetkým rodinám, ktoré sa v uplynulom polroku zapojili do upratovania našej kaplnky. Je tu nový polrok a s ním aj čas vytvoriť nový zoznam. Link na zoznam nájdete v maile od Slávky. Ak nám viete takto opäť pomôcť, prosíme vás veľmi pekne, aby ste sa do zoznamu zapísali. Obzvlášť potrebujeme 2 rodiny na 1.2.2025.

K tejto službe pozývame aj nové rodiny. Ak sa chcete do upratovania kaplnky zapojiť, príďte po sv. omši ku sakristii.

**MODLITBY**

Tento týždeň sme pozvaný modliť sa za jednotu kresťanov.Do vašich modlitieb zverujeme všetkých chorých a trpiacich, našich mladých, naše spoločenstvo, modlime sa za mier na Ukrajine a Blízkom východe a pokoj na celom svete.